CELEX: 32020D2187
Language: lv
Date: 2020-12-22 00:00:00
Title: Padomes Lēmums (ES) 2020/2187 (2020. gada 22. decembris) par nostāju, kas Eiropas Savienības vārdā jāieņem Transporta kopienas Reģionālajā pārvaldības komitejā attiecībā uz Transporta kopienas budžeta pieņemšanu 2021. gadam

23.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 435/73
               
            
         PADOMES LĒMUMS (ES) 2020/2187
         (2020. gada 22. decembris)
         par nostāju, kas Eiropas Savienības vārdā jāieņem Transporta kopienas Reģionālajā pārvaldības komitejā attiecībā uz Transporta kopienas budžeta pieņemšanu 2021. gadam
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 91. pantu un 100. panta 2. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Saskaņā ar Padomes Lēmumu (ES) 2017/1937 (1) Savienība parakstīja Transporta kopienas dibināšanas līgumu (“TKL”). 2019. gada 4. martā Savienība to apstiprināja ar Padomes Lēmumu (ES) 2019/392 (2). TKL stājās spēkā 2019. gada 1. maijā.
                  
               
                     (2)
                  
                  
                     Ievērojot TKL 35. pantu, Transporta kopienas Reģionālā pārvaldības komitejai (“Pārvaldības komiteja”) katru gadu ir jāpieņem Transporta kopienas budžets. Ar TKL 35. pantu Pārvaldības komiteja ir arī pilnvarota pieņemt lēmumus, precizējot budžeta izpildes procedūru.
                  
               
                     (3)
                  
                  
                     Pārvaldības komitejai tās sanāksmē 2020. gada decembrī, vai arī, ja šajā sanāksmē jautājums netiek izskatīts – nākamajā sanāksmē –, ir jāpieņem lēmums par Transporta kopienas budžetu 2021. gadam.
                  
               
                     (4)
                  
                  
                     Ierosinātais Transporta kopienas budžets 2021. gadam ir nepieciešams Transporta kopienas struktūru pienācīgai darbībai. Tas sedz cilvēkresursu, ceļa, IT aprīkojuma un programmatūras izmaksas, kā arī darbības izdevumus, piemēram, pētījumus, tehnisko palīdzību un konferenču un sanāksmju organizēšanu.
                  
               
                     (5)
                  
                  
                     Ir lietderīgi noteikt nostāju, kas Savienības vārdā ir jāieņem Pārvaldības komitejā, jo šāds lēmums ir nepieciešams Transporta kopienas Pastāvīgā sekretariāta darbībai un tas radīs juridiskas sekas Savienībai,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā ir jāieņem Transporta kopienas Reģionālajā pārvaldības komitejā attiecībā uz Transporta kopienas budžetu 2021. gadam, pamatā ir Pārvaldības komitejas lēmuma projekts (3).
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 22. decembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Padomes Lēmums (ES) 2017/1937 (2017. gada 11. jūlijs) par to, lai Eiropas Savienības vārdā parakstītu un provizoriski piemērotu Transporta kopienas dibināšanas līgumu (OV L 278, 27.10.2017., 1. lpp.).
         
            (2)  Padomes Lēmums (ES) 2019/392 (2019. gada 4. marts) par to, lai Eiropas Savienības vārdā noslēgtu Transporta kopienas dibināšanas līgumu (OV L 71, 13.3.2019., 1. lpp.).
         
            (3)  Skatīt dokumentu ST 11356/20 http://register.consilium.europa.eu.